ఏ వర్ణమైనా పేదలు పేదలే..విద్యా, ఉపాధిలో ‘కోటా’ ఉండాలిమద్రాస్ హైకోర్టు కీలక సూచనలుచెన్నై, డిసెంబరు 16 (ఆంధ్రజ్యోతి): ‘పేదలు ఎక్కడైనా పేదవారే..! అగ్రవర్ణానికి చెందినవారా... వెనుకబడినవారా అనేది చూడకూడదు. వారిని ఆదుకోవాలి. ఆర్థికంగానే కాదు విద్యా, ఉద్యోగాల్లో రిజర్వేషన్లు కల్పించాలి’. ఇవి మద్రాస్ హైకోర్టు చేసిన కీలక వ్యాఖ్యలు. ఈ దిశగా ప్రభుత్వానికి కొన్ని సూచనలు చేసింది. ‘అన్ని వర్గాలలోనూ పేదలున్న సంగతి కోర్టుకు తెలుసు. వారిని సామాజికంగా, విద్యా ఉపాధి పరంగా ప్రోత్సహించాలి’ అని స్పష్టం చేసింది. మెడికల్ సీట్ల విషయంలో చెన్నైకి చెందిన హరి అనే వ్యక్తి దాఖలు చేసిన పిటిషన్ విచారణ సందర్భంగా..అగ్రవర్ణాలలో నిరుపేదలుగా ఉంటున్నవారిని ఇప్పటి దాకా నిర్లక్ష్యం చేశారని, ఇలాంటి వర్గానికి చెందిన పేదల గురించి మాట్లాడితే సామాజిక న్యాయానికి విరుద్ధమంటూ నిరసన జ్వాలలు వెలువడతాయని ఆందోళన చెంద టం పరిపాటి అయ్యిందని జస్టిస్ ఎన్ కృపాకరన్ పేర్కొన్నారు. సమాజంలో అందరికీ సామాజిక న్యాయం విస్తరించాల్సిన అవసరం ఉందన్నారు. ఎంతటి అగ్రకులాలకు చెందినవారైనా పేదల్ని పేదలుగానే పరిగణించాలని, ఆ దిశగా వారికి విద్య ఉపాధి అవకాశాల్లో రిజర్వేషన్లు అమలు చేయడం సమంజసంగా ఉంటుందని న్యాయమూర్తి స్పష్టం చేశారు. తమిళనాడులో బీసీలు, ఎస్సీలు, ఎస్టీలు, ఎంబీసీలకు 69 శాతం రిజర్వేషన్లు అమలు చేస్తున్నారని, తక్కిన 31 శాతం రిజర్వేషన్లను జనరల్ కేటగిరి అభ్యర్థులకి అమలు చేయకుండా ఆపాలని పిటిషన్ కోరారు. అగ్రకులాల్లోనూ కటిక పేదరికంతో కొట్టుమిట్టాడుతున్నవారికి కూడా విద్య, ఉపాధి అవకాశాల్లో రిజర్వేషన్లు కల్పించేలా రాష్ట్ర ప్రభుత్వాన్ని ఆదేశించాలని డిమాండ్ చేశారు. ఈ పిటిషన్ను న్యాయమూర్తి విచారణకు స్వీకరించారు. రిజర్వేషన్ల అమలు ద్వారా బీసీలు, ఎస్సీలు, ఎస్టీలు ఇప్పటిదాకా పొందిన ప్రయోజనాలపై నివేదిక సమర్పించాలని ప్రభుత్వాన్ని ఆదేశించారు.
e varnamainaa pedalu pedale..vidya, upaadhilo ‘kota’ undalimadras hycortu keelaka suuchanaluchennai, disembaru 16 (aandhrajyoti): ‘pedalu ekkadaina pedavare..! agravarnaaniki chendinavara... venukabadinavara anedi chudakudadu. vaarini aadukovaali. aardhikamgaane kaadu vidya, udyogaallo reservationlu kalpinchaali’. ivi madras hycortu chesina keelaka vyaakhyalu. ee disagaa prabhutvaaniki konni suuchanalu chesindi. ‘anni vargaalaloonuu pedalunna sangati kortuku telusu. vaarini saamaajikamgaa, vidya upaadhi paramgaa prothsahinchaali’ ani spashtam chesindi. medical seatla vishayamlo chennaiki chendina hari ane vyakti daakhalu chesina pitition vichaarana sandarbhamgaa..agravarnaalalo nirupedalugaa untunnavaarini ippati daka nirlakshyam chesarani, ilanti vargaaniki chendina pedala gurinchi matladithe saamaajika nyaayaaniki viruddhamantuu nirasana jwaalalu veluvadataayani aandolana chenda tam paripati ayyindani justis en kripakaran perkonnaru. samaajamlo andarikee saamaajika nyaayam vistarinchaalsina avasaram undannaaru. enthati agrakulaalaku chendinavaarainaa pedalni paedalugaane pariganinchaalani, aa disagaa vaariki vidya upaadhi avakaasaallo reservationlu amalu cheyadam samanjasamgaa untundani nyaayamuurti spashtam chesaru. tamilanaadulo beeseelu, esseelu, esteelu, embiclaku 69 saatam reservationlu amalu chestunnarani, takkina 31 saatam reservationlanu janaral ketagiri abhyardhulaki amalu cheyakunda aapaalani pitition koraru. agrakulaalloonuu katika paedarikamtho kottumittadutunna kuudaa vidya, upaadhi avakaasaallo reservationlu kalpinchela rashtra prabhutvaanni aadesinchaalani demand chesaru. ee pititionnu nyaayamuurti vichaaranaku sweekarinchaaru. reservationla amalu dwara beeseelu, esseelu, esteelu ippatidaka pondina prayojanaalapai nivedika samarpinchaalani prabhutvaanni aadesinchaaru.